PASLAUGŲ VIEŠOJO PIRKIMO-PARDAVIMO SUTARTIS

I. SPECIALIOJI DALIS

2025 m.                      d.  Nr. 

Lietuvos kariuomenės Mokymo ir doktrinų valdybos vadovybė (į. k. 305665131, adresas Viršuliškių g. 36, Vilnius), atstovaujama vado brg. gen. Modesto Petrausko veikiančio pagal Lietuvos kariuomenės Mokymo ir doktrinų valdybos nuostatus (toliau – Pirkėjas), ir                        , juridinio asmens kodas                         , atstovaujama direktoriaus                                , veikiančio pagal įmonės įstatus (toliau – Teikėjas), toliau kartu šioje paslaugų viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu, sudarė šią paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.
	1. Sutarties objektas:
1.1.  Teikėjas teikia, o Pirkėjas perka Lietuvos kariuomenės nuotolinio mokymosi informacinės sistemos ILIAS programinės įrangos priežiūros ir funkcinių galimybių plėtimo paslaugą (toliau – Paslaugos), atitinkančią Sutarties 2 priede „Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo techninė specifikacija“ (toliau – 2 priedas) nustatytus ir kitus Sutartyje numatytus reikalavimus.
1.2. Pirkėjas įsipareigoja priimti Sutarties 2 priede pateiktas Sutarties reikalavimus atitinkančias paslaugas ir už jas sumokėti Sutartyje nustatyta tvarka.

	2. Sutarties kaina / vertė / paslaugų įkainiai / kainodaros taisyklės
2.1. Sutarties bendra kaina –                             Eur (                          Eur         ct) su 21 proc. pridėtinės vertės mokesčiu (toliau–PVM).
2.2. Sutarčiai taikoma fiksuotos kainos kainodara. 
2.3. Peržiūros atvejis numatytas Sutarties bendrosios dalies 2.2 papunktyje numatytomis kainodaros taisyklėmis.
2.4. Pirkėjas neįsipareigoja įsigyti Paslaugų už visą Sutarties specialiosios dalies 2.1 papunktyje nurodytą sumą.

	3. Paslaugų teikimo vieta, terminas ir sąlygos
3.1.   Paslaugų teikimo vieta Viršuliškių g. 36, Vilnius.
3.2.  Teikėjas teikia Paslaugą, atitinkančią Sutarties 2 priede pateiktas technines specifikacijas, periodu nuo sutarties pasirašymo dienos vienerius metus laiko.

	4. Apmokėjimo tvarka:
4.1. Pirkėjas su Teikėju atsiskaito Sutarties bendrosios dalies 4.1 papunktyje nustatyta tvarka. 
4.2.  Avanso mokėjimas nenumatomas.
4.3. Vykdant Sutartį, PVM sąskaitos faktūros turi būti teikiamos naudojantis informacinės sistemos „SABIS“ priemonėmis, nurodant Pirkėją, Gavėją (jeigu sutartyje yra numatytas Gavėjas) Sutarties numerį ir datą. Jeigu Pardavėjas nepateikia sąskaitos informacinės sistemos „SABIS“ priemonėmis, mokėjimas neatliekamas.

	5. Pirkėjo teisė vienašališkai nutraukti Sutartį: 
5.1. Teikėjui vėluojant teikti Paslaugas daugiau kaip 2 (dvi) darbo dienas nuo Sutarties specialiosios dalies 3.2 papunktyje nurodyto termino, Pirkėjas turi teisę Sutarties bendrojoje dalyje nustatyta tvarka Sutartį nutraukti.
5.2. Kiti vienašalio Sutarties nutraukimo atvejai numatyti Sutarties bendrosios dalies 9.2 papunktyje.

	6. Paslaugų kokybė 
6.1. Teikiamos paslaugos privalo atitikti Sutartyje ir jos prieduose nustatytus reikalavimus.
6.2. Paslaugų atitiktis Sutarties 2 priede nurodytiems reikalavimams vertinama ir Paslaugų priėmimas vykdomas pasirašant Paslaugų perdavimo–priėmimo aktą. Nustačius neatitikimų, Paslaugų perdavimo–priėmimo aktas nepasirašomas ir laikoma, kad paslaugos nesuteiktos.

	7. Garantiniai įsipareigojimai: 
Nėra.

	8. Papildomas prievolių įvykdymo užtikrinimas:
8.1. Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos
9.1.  Sutarties bendrosios dalies 11.1 papunktyje nurodytų Šalių iš anksto sutartų minimalių nuostolių dydis – 0,1 %.
9.2.  Sutarties bendrosios dalies 11.2 papunktyje nurodytų Šalių iš anksto sutartų minimalių nuostolių dydis – 7 %  nuo Sutarties kainos be PVM.
9.3.  Sutarties bendrosios dalies 11.3 papunktyje numatytų Šalių iš anksto sutartų minimalių nuostolių dydis – 100,00 Eur.
9.4.  Nenugalimos jėgos aplinkybių trukmė – 30 dienų, taikant Sutarties bendrosios dalies 9.1.2 papunkčio sąlygas.  
9.5. Teikėjo atstovas (ai) – 
9.6. Pirkėjo atstovas (ai) – 
9.7. Asmuo, atsakingas už Sutarties ir pakeitimų paskelbimą, –  Diana Jasevičienė, tel. +370 698 05 047, el. p. Diana.Jaseviciene@mil.lt . 
9.8. Sutarties priedai: 
1 priedas  Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo kainos lentelė;
2 priedas –  Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo techninė specifikacija .

	10. Sutarties galiojimas 
10.1. Sutartis galioja  iki visiško sutartinių įsipareigojimų įvykdymo.
10.2. Sutarties pratęsimas netaikomas.

	11. Pirkėjo rekvizitai
Lietuvos kariuomenės Mokymo ir doktrinų valdybos vadovybė 
Viršuliškų g. 36, LT-05110 Vilnius 
Įmonės kodas 305665131 
PVM kodas LT887326716
	12. Teikėjo rekvizitai

PASLAUGŲ PIRKIMO–PARDAVIMO SUTARTIS

II. BENDROJI DALIS



1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios paslaugų viešojo pirkimo–pardavimo sutarties bendroji ir specialioji dalys, paslaugų viešojo pirkimo–pardavimo sutarties priedai. 
1.1.2. Sutarties Šalys – Pirkėjas ir Teikėjas:
1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Paslaugas šioje Sutartyje nurodytomis sąlygomis;
1.1.2.2. Teikėjas – tai Sutarties šalis, kurios rekvizitai nurodyti Sutartyje, suteikiantis Paslaugas šioje Sutartyje nurodytomis sąlygomis.
1.1.3. Gavėjas – Pirkėjo padalinys, nurodytas Sutarties specialiojoje dalyje arba Sutarties priede, kuriam teikiamos paslaugos.
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos) išskyrus Gavėją, kuris nėra šios Sutarties šalis.
1.1.5. Licencijos – visos reikalingos licencijos, patentai ir / arba leidimai būtini Sutarties vykdymui.
1.1.6. Sutarties objektas – paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu sutartiniai įsipareigojimai neįvykdyta ir / arba netinkamai įvykdyti.
1.1.8. Kainodaros taisyklės – Sutartyje nustatyta kaina / įkainiai ar Sutarties kainos / įkainių apskaičiavimo bei kainos / įkainių koregavimo taisyklės.
1.1.9. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.
1.1.10. Prekių siunta – tai vienu metu pristatomų prekių kiekis.
1.1.11. Prekių partija – tai iš tos pačios medžiagos partijos pagamintų prekių siuntos.
1.1.12. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo dienomis Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaita, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina / paslaugų įkainiai / kainodaros taisyklės
2.1. Sutarties kaina / įkainiai – pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Teikėjui.
2.2. Sutarties kaina / įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina / įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutartyje nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi paslaugoms, kurios suteikiamos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Teikėjas į Sutarties kainą / paslaugų įkainius privalo įskaičiuoti visas su paslaugų teikimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. visas išlaidas susijusias su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacines išlaidas; 
2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.6. garantinio remonto išlaidas;
2.4.7. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.8. visas su medžiaginių pavyzdžių (pagrindinių ir priedų), kurios naudojamos prekės gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Teikėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Teikėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Teikėjas perleidžia teisę Subtiekėjui reikalauti iš Pirkėjo mokėti sutartą dalį Sutarties kainos. Reikalavimo teisės perleidimas Subtiekėjui nesudarius trišalės tiesioginio atsiskaitymo Sutarties negalioja.
2.7. Subtiekėjas, norėdamas, kad Pirkėjas tiesiogiai atsiskaitytų su juo, raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi būti pateikti:
2.7.1. Pagrindinės tiesioginio tiekimo sutarties sąlygos nurodytos Sutarties bendrosios dalies 2.8 papunktyje. 
2.7.2. Teikėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentai įrodantys, kad nėra Viešųjų pirkimų įstatymo 46 straipsnio 1 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Teikėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Teikėjo ir Subtiekėjo, papildomas prievolių, užtikrinimas (taikoma tik numatant avansinius mokėjimus). 
2.9. Sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 papunktį. 
2.10. Tiesioginis atsiskaitymas su Subtiekėju neatleidžia Teikėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Teikėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Teikėjui iki reikalavimo teisės perdavimo.
2.12. Kilus ginčui tarp Teikėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos Teikėjui. Jei Subtiekėjo reikalavimas (sąskaita ar kitas dokumentas) yra nesuderintas su Teikėju, bus laikoma, kad tarp Teikėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis informacinės sistemos „E. sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

3. Paslaugų teikimo terminai ir sąlygos
3.1. Paslaugos teikiamos Sutarties specialiojoje dalyje (arba Sutarties priede (-uose) numatytais terminais ir tvarka.
3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos abiem Šalims (atskirais atvejais Teikėjui ir Gavėjui) pasirašius dokumentą, patvirtinantį paslaugų perdavimą–priėmimą. Šis dokumentas pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus. Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus dokumentas, patvirtinantis paslaugų perdavimą–priėmimą, turi būti pasirašomas ne vėliau kaip per 30 dienų.
3.3. Teikėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Teikėjas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Teikėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.

4. Mokėjimo terminai ir sąlygos
4.1. Teikėjui sumokama, kai sutarties objektas, atitinkantis Sutartyje ir jos priede (-uose) nustatytus reikalavimus, perduodamas Pirkėjui, abiem Šalims pasirašius dokumentą, patvirtinantį paslaugų perdavimą–priėmimą, per 30 (trisdešimt) dienų nuo dokumento, patvirtinančio paslaugų perdavimą-priėmimą pasirašymo ir sąskaitos gavimo dienos (sąskaita faktūra turi būti pateikiama Viešųjų pirkimų įstatymo 22 straipsnio 3 dalyje / Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos Sutarties specialioje dalyje. Pirkėjui vėluojant atsiskaityti šiame punkte numatytu terminu, Pirkėjas, Teikėjui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Jeigu už paslaugas bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri (-is) galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jei spec. dalyje nurodyta, kad sąlyga dėl avanso taikoma).
4.3. Avansinio mokėjimo banko garantijoje ar laidavimo rašte privalo būti įrašyta, kad garantas / laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Pirkėjui sumą, neviršijant laidavimo / garantijos sumos, pinigus pervedant į Pirkėjo sąskaitą. 
4.4. Avansinio mokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.2–4.4 papunkčiuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 papunktį.
4.6. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo (jei spec. dalyje nurodyta, kad avansas bus mokamas) dienos.
4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė
5.1. Paslaugos turi atitikti Sutartyje ir jos priede (-uose) nurodytus reikalavimus. 
5.2. Pirkėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.
5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas. 
5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.
5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, kviečiami Teikėjo atstovai, kuriems dalyvaujant surašomas aktas, prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos / parduodamos prekės tiesiogiai susijusios su sutarties objektu).

6. Kokybės garantija[footnoteRef:1]  [1:  Kokybės garantijos terminas nurodomas, kai vykdant paslaugų pirkimo–pardavimo sutartį perduodamos / parduodamos prekės tiesiogiai susijusios su sutarties objektu.] 

6.1. Kokybės garantijos terminas nurodomas Sutarties specialiojoje dalyje (arba Sutarties priede).
6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę, (prekė neprivalo būti identiška pagal sutartį gaunamai prekei, tačiau turi galėti vykdyti funkcijas, kurių vykdymui skirta pagal Sutartį gaunama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.4. Apie kokybės garantijos termino metu pastebėtus prekių trūkumus Teikėjas informuojamas raštu (faksu arba paštu). Pareikšti pretenziją dėl kokybės galima viso kokybės garantijos termino galiojimo metu.
6.5. Teikėjo pašalintų prekių trūkumų kokybės garantijos terminas skaičiuojamas nuo dokumento, patvirtinančio prekių su pašalintais trūkumais perdavimą-priėmimą, pasirašymo dienos.
6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo dokumento, patvirtinančio naujų prekių perdavimą–priėmimą, pasirašymo dienos.
6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.
7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Teikėjas privalo pateikti Pirkėjui jo nurodytu adresu pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas;
9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Teikėjas nepradeda teikti paslaugų Sutarties specialioje dalyje nurodytu terminu; 
9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu (-ais);
9.2.3. Teikėjas didina paslaugų kainas / įkainius, išskyrus Sutarties bendrosios dalies 2.2 papunktyje numatytą atvejį;
9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Teikėjas nevykdo Sutarties bendrosios dalies 12.4 papunktyje numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 
9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2 papunktyje (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Paaiškėjus, kad Teikėjas ar jo teikiamos prekės ar paslaugos yra nepatikimos ir kelia pavojų nacionaliniam saugumui;
9.2.10. Sutarties vykdymo metu paaiškėja Viešųjų pirkimų įstatymo 46 straipsnio 1 dalyje / Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;
9.2.11. Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį / Viešųjų pirkimų atliekamų gynybos ir saugumo srityje įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jeigu spec. dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už neįvykdytą sutarties dalį. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė
11.1. Per Sutarties specialiosios dalies 3 punkte nurodytą terminą pavėlavus suteikti ar per Sutarties specialiosios dalies 7 punkte nurodytą terminą ištaisyti paslaugų teikimo ir / ar prekių trūkumus (jeigu teikiant paslaugas buvo pateiktos / parduotos prekės), Teikėjas moka Pirkėjui nuo 0,05 iki 0,2 proc. dydžio (konkretus dydis nurodomas Sutarties specialiojoje dalyje) nuo per terminą nesuteiktų paslaugų (ir / ar prekių) ar paslaugų (ir / ar prekių), kurių trūkumai neištaisyti, kainos be PVM už kiekvieną uždelstą dieną / valandą (taikoma priklausomai nuo to, kaip įsipareigojimų terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Pirkėjo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimu ir / ar prekių garantija. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, 9.2.7, 9.3 papunkčiuose ar kitų Sutarties specialiojoje dalyje išvardytų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 5–7 (septynių) proc. sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį.
11.3. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus (paslaugų suteikimas praleidus terminą tapo nebeaktualus, objektyviai nebeįmanomas ir pan.), už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą Šalių iš anksto sutartų minimalių nuostolių sumą. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą 
11.4. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 
11.5. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo Teikėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 papunktyje nurodytos sumos sumokėjimą. Banko garantijoje ar draudimo bendrovės laidavimo rašte garantas / laiduotojas turi įsipareigoti sumokėti Sutarties bendrosios dalies 11.2 papunktyje nurodytą sumą Pirkėjui nutraukus Sutartį dėl bent vienos iš 9.2.1–9.2.7, 9.3 papunkčiuose ar kitų Sutarties specialiojoje dalyje išvardytų priežasčių. Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 papunktyje.
12.2. Garantas / laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą..
12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 papunktyje nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas  neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 papunktyje nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą. 
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis / Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties specialiojoje dalyje nustatytomis sąlygomis arba esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių paslaugų neviršijant 10 procentų Sutarties specialiosios dalies 2 punkte nurodytos maksimalios Sutarties kainos. Sutartyje ir jos prieduose nenurodytas, tačiau su pirkimo objektu susijusias paslaugas Teikėjas gali teikti tik ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos prieduose nenurodytų, tačiau su pirkimo objektu susijusių paslaugų, Pirkėjas ir Teikėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų paslaugų (jei spec. dalyje nurodyta, kad ši sąlyga taikoma).
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Teikėjo vienas kitam siunčiami pranešimai lietuvių / anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu  arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Informacijos konfidencialumas ir asmens duomenys
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus. 
14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Teikėjo įvardintus subteikėjus ir Gavėją (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subteikėjas Sutarties numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 papunktyje numatytą įsipareigojimą Teikėjas privalo Pirkėjui sumokėti 10 proc. dydžio maksimalios Sutarties vertės / pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

15. Baigiamosios nuostatos
15.1. Sutartis sudaryta lietuvių / anglų, lietuvių ir anglų kalba dviem / keturiais egzemplioriais (po vieną / du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).
15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 papunktyje nurodytą įpareigojimą Teikėjas moka Pirkėjui 5 proc. maksimalios Sutarties / pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų) / subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai) / subteikėjas (-ai) gali būti keičiamas (-i) kitu (-ais) subtiekėju (-ais) / subteikėju (-ais) dėl objektyvių aplinkybių, kurių Teikėjui nebuvo galima numatyti paraiškos / pasiūlymo pateikimo momentu. Sutartyje nustatyto subtiekėjo (-ų) / subteikėjo (-ų) keitimas kitu galimas tik iš anksto raštu suderinus su Pirkėju.  Prašymas dėl Sutartyje nustatyto subtiekėjo (ų) / subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai) / subteikėjas (ai) atitinka visus subtiekėjui (-ams) / subteikėjui (-ams) viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Teikėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto   subtiekėjo (-ų) / subteikėjo (-ų) pakeitimas kitu subtiekėju (-ais) / subteikėju (-ais) įforminamas rašytiniu Sutarties pakeitimu (taikoma, jei Teikėjas numato pasitelkti subtiekėjus). Sutartyje nustatyto subtiekėjo pakeitimu.
15.10. Teikėjo paskirtas asmuo / asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirtas asmuo / asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

					1 priedas
					Prie 2025 m.                    d.
					Sutarties Nr.


LIETUVOS KARIUOMENĖS NUOTOLINIO MOKYMOSI INFORMACINĖS SISTEMOS ILIAS PROGRAMINĖS ĮRANGOS PASLAUGŲ KAINA

	



	Eil. Nr.
	Pavadinimas
	Mato vnt.
	Kiekis 
	Vieneto kaina, Eur su PVM
	Kaina, Eur su PVM

	1.
	Nuotolinės mokymo informacinės sistemos ILIAS priežiūros ir funkcinių galimybių plėtimo paslaugos. 
Bazinės priežiūros paslaugos. Bazinių priežiūros paslaugų įkainis 1 metams turi būti fiksuotas. Paslaugos turi apimti (kiekvienas konkretus proceso įdiegimas turi būti realizuotas ILIAS programinėje įrangoje dvejose sprendimo aplinkose – testavimo (angl. testing) ir gamybinėje (angl. production): 

1. NMIS ILIAS turinio administratorių konsultavimą priežiūros klausimais, siekiant užtikrinti nepertraukiamą sistemos veikimą. Konsultacijos turi būti suteiktos telefonu pagal techninėje specifikacijoje nurodytą laiką.
2. programinės įrangos naujai sukurto funkcionalumo nustatytų trūkumų taisymą garantiniu laikotarpiu.
3. ILIAS sistemos versijų atnaujinimus, kai senoji versija turi saugumo spragas;
4. įdiegtų įskiepių priežiūrą užtikrinant, kad įskiepiai veiktų su kiekvienu ILIAS sistemos versijos atnaujinimu;
5. bazinės ILIAS versijos atnaujinimus;
6. paslaugų teikėjas ne rečiau kaip kartą per mėnesį turi įvertinti informaciją apie NMIS ILIAS sistemos, jos posistemių, kitų sudedamųjų dalių gamintojų rekomenduojamus atnaujinimus ir susijusius saugos pažeidžiamumus;
7. paslaugų Teikėjui įvertinus informaciją,  ištestuojami ir įdiegiami NMIS ILIAS tarnybinių stočių operacinės sistemos, duomenų bazės ir kitos naudojamos programinės įrangos gamintojų rekomenduojami atnaujinimai pagal patvirtintą specifikaciją;
8. turi būti vykdoma nuolatinė, ne rečiau kaip kas mėnesį saugumo, žurnalinių įrašų, resursų naudojimo, sistemų greitaveikos analizė ir optimizavimas, vykdomos konsultacijos optimizavimo klausimais.
9. atnaujintos NMIS ILIAS administratorių darbinės eksploatacijos instrukcijos (Naudotojo vadovas) anglų kalba;
10. [bookmark: _GoBack]SMTP pašto serverio priežiūra (pašto serveris įdiegtas).
	metai

	Eil. Nr.
	Pavadinimas
	Mato vnt.
	Kiekis 
	Valandinis užsakomos paslaugos įkainis, Eur su PVM
	Valandinis užsakomos paslaugos įkainis, Eur su PVM

	2.
	Nuotolinės mokymo informacinės sistemos ILIAS priežiūros ir funkcinių galimybių plėtimo paslaugos. 
Užsakomosios funkcinių galimybių plėtimo paslaugos. Šios paslaugos turi būti teikiamos pagal paslaugų valandinį įkainį, tik esant Užsakovo užsakymams (techninės specifikacijos 1 priedas) ir pagal faktiškai sugaištą šių paslaugų teikimo laiką, suderintą su Užsakovu. Paslaugos turi apimti (kiekvienas konkretus proceso įdiegimas turi būti realizuotas ILIAS programinėje įrangoje dvejose sprendimo aplinkose – testavimo (angl. testing) ir gamybinėje (angl. production):

1. faktorių autentifikavimo (2FA) funkcionalumo įdiegimas el. pašto ir mobilaus telefono pagalba;
2. pilną (angl. major version) NMIS ILIAS versijos atnaujinimą;
3. naujų įskiepių diegimą;
4. programinės įrangos naujų procesų, funkcionalumų projektavimą, programavimą, testavimą, diegimą, dokumentavimą;
5. Užsakovo atsakingų specialistų apmokymą dirbti su įdiegtais funkcionalumais;
6. kitas neišvardytas paslaugas, kurios viršija bazinių priežiūros paslaugų apimtį ar pagal savo esmę nėra bazinės priežiūros paslaugos.

	Val.

2 priedas
					Prie 2025 m.                    d.
			          Sutarties Nr


LIETUVOS KARIUOMENĖS NUOTOLINIO MOKYMOSI INFORMACINĖS SISTEMOS ILIAS PROGRAMINĖS ĮRANGOS PASLAUGŲ TEIKĖJO PIRKIMO TECHNINĖ SPECIFIKACIJA

I SKYRIUS
 INFORMACIJA APIE LIETUVOS KARIUOMENĖS NUOTOLINIO MOKYMOSI INFORMACINĘ SISTEMĄ ILIAS 

1. Perkamos Lietuvos kariuomenės Mokymo ir doktrinų valdybos (toliau – Užsakovas) Nuotolinio mokymo informacinės sistemos ILIAS (toliau – NMIS ILIAS) priežiūros, funkcinių galimybių plėtimo paslaugos (toliau – Paslaugos). 
2. NMIS ILIAS – tai ryšių informacinė sistema, skirta vykdyti Krašto apsaugos sistemos karių, pareigūnų, civilių tarnautojų individualų karinį mokymą nuotoliniu būdu. 
3. NMIS ILIAS – tai atviro kodo internetinė nuotolinio mokymosi valdymo sistema. Ji palaiko mokymosi turinio valdymą (įskaitant SCORM 2004 formatą) ir bendradarbiavimo, komunikacijos, vertinimo priemones. Programinė įranga yra paskelbta pagal GNU Bendrąją Viešąją licenciją ir gali būti paleista bet kuriame serveryje, palaikančiame PHP ir MySQL.
4. NMIS ILIAS kūrimas ir plėtra vykdomi naudojant  Debian 11.9 operacinę sistemą, Maria DB 10.5.23 duomenų bazę. Šiuo metu NMIS ILIAS 8.10 versija įdiegta naudojant instrukcijas pagal rekomenduojamą NMIS ILIAS paleidimo sąranka iš oficialios ILIAS dokumentacijos ILIAS oficialiame puslapyje https://www.ilias.de/.
		Paslaugos teikėjas privalo naudoti minėtas technologijas arba lygiavertes technologijas, kurios užtikrintų NMIS ILIAS priežiūros tęstinumą ir įgalintų plėsti jos funkcionalumą, sąlygotą naujų vartotojų poreikių ar technologinių pokyčių siekiant išlaikyti saugumo reikalavimus. Paslaugų teikėjas negali keisti naudojamų technologijų, išskyrus kai Užsakovas suteikia tam leidimą. 
5. NMIS ILIAS sudaro NMIS naudotojų administravimo posistemė, NMIS mokymo turinio posistemė, NMIS bendravimo ir bendradarbiavimo posistemė:
5.1. NMIS naudotojų administravimo posistemė:
5.1.1. identifikuoja ir nustato registruotų NMIS naudotojų prieigos teises;
5.1.2. atlieka kitas su duomenų saugumu susijusias funkcijas: užblokuoja NMIS naudotojo prisijungimą, kai NMIS naudotojas prisijungimo metu kelis kartus neteisingai surenka slaptažodį, sustabdo ar apriboja NMIS naudotojo prieigą prie NMIS tam tikru laikotarpiu;
5.1.3. atvaizduoja NMIS naudotojus, jų vaidmenis, keičia jas po NMIS naudotojo veiksmų.
5.2. NMIS mokymo turinio posistemė:
5.2.1. talpina mokymosi turinio medžiagą;
5.2.2. atvaizduoja skaitmenines mokymo priemones, skirtas NMIS naudotojams;
5.2.3. fiksuoja visus NMIS naudotojo įrašus.
	5.3. NMIS bendravimo ir bendradarbiavimo posistemė, kuri atlieka šias funkcijas:
5.3.1.	formuoja NMIS naudotojų grupes virtualioje erdvėje su bendra darbo aplinka;
5.3.2. atvaizduoja diskusijų, mokymosi klausimų forumus ir bendravimą paštu (vidiniam  susirašinėjimui tarp NMIS naudotojų);
5.3.3. administruoja NMIS naudotojų grupių bendradarbiavimo aplinkas.
6. NMIS ILIAS eksploatuojama dvejose aplinkose – testavimo (angl. testing) ir gamybinėje (angl. production) aplinkose. 


II SKYRIUS
BENDRIEJI REIKALAVIMAI

7. Paslaugos turi būti teikiamos adresu: Viršuliškių g. 36, LT-05110 Vilnius, tel. +370 706 84 888, +370 706 84 889, el. p. adl.mdv@mil.lt 
8. Paslaugų teikimo darbo laikas darbo dienomis yra nuo aštuntos (8.00 val.) iki septynioliktos valandos (17.00 val.) pirmadieniais–ketvirtadieniais ir nuo aštuntos (8.00 val.) iki penkioliktos valandos keturiasdešimt penkių minučių (15.45 val.) – penktadieniais. Darbo dienos trukmė prieš nacionalines šventines dienas – viena valanda trumpiau.
9. Užsakovo ir Paslaugų teikėjo komunikacija:
9.1. Paslaugų teikėjas turi paskirti kontaktinį asmenį, kuris būtų atsakingas už priežiūros ir funkcinių galimybių plėtimo paslaugų koordinavimą ir derinimą su įgaliotais kompetentingais informacinių srities specialistais ir atliktų suteiktų paslaugų apskaitą;
9.2. Paslaugų teikėjas Užsakovui turi nurodyti paslaugoms teikti būtinus telefonų numerius, elektroninio pašto adresus;
9.3. Užsakovas Paslaugų teikėjui pateikia už NMIS ILIAS priežiūrą atsakingų ir su Paslaugų teikėju įgaliotų bendrauti asmenų sąrašą;
10. Nuolatinė programinės įrangos, tarnybinių stočių operacinės sistemos ir jos komponentų priežiūra vykdoma nuotoliniu būdu arba esant poreikiui Užsakovo patalpose.
11. Reikalavimai programinės įrangos greitaveikai, vartotojo sąsajos paprastumui bei kitiems nefunkciniams reikalavimams privalo būti įvertinti ir suderinti su Užsakovu raštu prieš pradedant vykdyti kiekvieną NMIS ILIAS priežiūros ir funkcinių galimybių plėtros užduotį:
11.1. paslaugų teikėjas privalo užtikrinti, kad atlikti NMIS ILIAS pakeitimai nepakeistų anksčiau buvusių duomenų, saugomų darbinėje aplinkoje. Sugadintus duomenis Paslaugų teikėjas privalo atkurti pagal 25.2 papunktyje numatytą laiką;
11.2. naujo funkcionalumo realizacija neturi apriboti anksčiau sudiegtų funkcionalumų galimybių. 
12. Pirkimo objektas, vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymo 40 straipsnio 9 dalimi, neturi kelti grėsmės nacionaliniam saugumui.

III SKYRIUS
REIKALAVIMAI NUOTOLINIO MOKYMOSI INFORMACINĖS SISTEMOS ILIAS PRIEŽIŪRAI IR FUNKCINIŲ GALIMYBIŲ PLĖTIMO PASLAUGOMS

13. NMIS ILIAS priežiūros ir funkcinių galimybių plėtimo paslaugos turi apimti NMIS ILIAS funkcionalumus, įvardintus 5 punkte.
14. Paslaugos turi apimti:
14.1. bazines priežiūros paslaugas;
14.2. užsakomąsias funkcinių galimybių plėtimo paslaugas:
15. Bazinės priežiūros paslaugos. Paslaugų įkainis 1 metams turi būti fiksuotas. Paslaugos turi apimti (kiekvienas konkretus proceso įdiegimas turi būti realizuotas ILIAS programinėje įrangoje dvejose sprendimo aplinkose – testavimo (angl. testing) ir gamybinėje (angl. production): 
15.1. NMIS ILIAS turinio administratorių konsultavimą priežiūros klausimais, siekiant užtikrinti nepertraukiamą sistemos veikimą. Konsultacijos turi būti suteiktos telefonu, el. paštu 25 punkte nurodytu reakcijos laiku;
15.2. programinės įrangos naujai sukurto funkcionalumo nustatytų trūkumų taisymą garantiniu laikotarpiu.

15.3. ILIAS sistemos versijų atnaujinimus, kai senoji versija turi saugumo spragas;
15.4. įdiegtų įskiepių priežiūrą užtikrinant, kad įskiepiai veiktų su kiekvienu ILIAS sistemos versijos atnaujinimu;
15.5. Bazinės ILIAS versijos atnaujinimus;
15.6. Paslaugų teikėjas ne rečiau kaip kartą per mėnesį turi įvertinti informaciją apie NMIS ILIAS sistemos, jos posistemių, kitų sudedamųjų dalių gamintojų rekomenduojamus atnaujinimus ir susijusius saugos pažeidžiamumus;
15.7. Paslaugų Teikėjui įvertinus informaciją,  ištestuojami ir įdiegiami NMIS ILIAS tarnybinių stočių operacinės sistemos, duomenų bazės ir kitos naudojamos programinės įrangos gamintojų rekomenduojami atnaujinimai per 25.3 punkte numatytą terminą;
15.8. Turi būti vykdoma nuolatinė, ne rečiau kaip kas mėnesį saugumo, žurnalinių įrašų, resursų naudojimo, sistemų greitaveikos analizė ir optimizavimas, vykdomos konsultacijos optimizavimo klausimais.
15.9. atnaujintos NMIS ILIAS administratorių darbinės eksploatacijos instrukcijos (Naudotojo vadovas) anglų kalba.
16.	Užsakomosios funkcinių galimybių plėtimo paslaugos turi būti teikiamos pagal paslaugų valandinį įkainį, tik esant Užsakovo užsakymams ir pagal faktiškai sugaištą šių paslaugų teikimo laiką, suderintą su Užsakovu. Paslaugos turi apimti (kiekvienas konkretus proceso įdiegimas turi būti realizuotas ILIAS programinėje įrangoje dvejose sprendimo aplinkose – testavimo (angl. testing) ir gamybinėje (angl. production):
16.1.	2 faktorių autentifikavimo (2FA) funkcionalumo įdiegimas el. pašto ir mobilaus telefono pagalba;
16.2. pilną (angl. major version) NMIS ILIAS versijos atnaujinimą;
16.3. naujų įskiepių diegimą;
16.4. programinės įrangos naujų procesų, funkcionalumų projektavimą, programavimą, testavimą, diegimą, dokumentavimą;
16.5. Užsakovo atsakingų specialistų apmokymą dirbti su įdiegtais funkcionalumais;
16.6. kitas neišvardytas paslaugas, kurios viršija bazinių priežiūros paslaugų apimtį ar pagal savo esmę nėra bazinės priežiūros paslaugos.
17. Atlikus sistemos diegimo darbus, Užsakovas atliks sistemos pažeidžiamumų skenavimą. Nustačius pažeidžiamumus, kurių CVSS (Common Vulnerability Scoring System) balas yra lygus arba didesnis už 7 balus, juos perduoda Paslaugos tiekėjui su pažeidžiamumų šalinimo rekomendacijomis ir kita aktualia informacija. Visi kiti pažeidžiamumai, kurių CVSS balas nėra didesnis už 7, tačiau saugumo vertintojo nuomone kelia riziką sistemai arba joje esantiems duomenims, tokia informacija taip pat turi būti perduota Paslaugos tiekėjui su nustatytų pažeidžiamumų šalinimo rekomendacijomis ir kita aktualia informacija. 
18. Užsakovas, ne rečiau nei kartą per mėn. atlieka svetainės pažeidžiamumų skenavimą. Nustačius pažeidžiamumus, kurių CVSS (Common Vulnerability Scoring System) balas yra lygus arba didesnis už 7 balus, juos perduoda Paslaugos tiekėjui su pažeidžiamumų šalinimo rekomendacijomis ir kita aktualia informacija. Visi kiti pažeidžiamumai, kurių CVSS balas nėra didesnis už 7, tačiau saugumo vertintojo nuomone kelia riziką sistemai arba joje esantiems duomenims, tokia informacija taip pat turi būti perduota Paslaugos tiekėjui su nustatytų pažeidžiamumų šalinimo rekomendacijomis ir kita aktualia informacija.
19.  Paslaugos tiekėjas įsipareigoja nustatytus pažeidžiamumus pašalinti kaip įmanoma greičiau, bet ne ilgiau nei per 20 d. d.
20. Užsakovas neįsipareigoja pirkti užsakomų funkcinių galimybių išskyrus 16.1 papunktyje nurodytą plėtimo paslaugą.
21. Paslaugų teikėjas turi pateikti parengtą paslaugų sutartį Užsakovui, kurioje yra nurodytos Bazinės priežiūros paslaugų įkainiai ir Užsakomosios funkcinių galimybių plėtimo paslaugų valandiniai įkainiai.

IV SKYRIUS
PASLAUGŲ TEIKIMO TVARKA

22. Konsultacijos turi būti teikiamos telefonu, el. paštu, internetu.
23. Visi (tiek Paslaugų teikėjo nustatyti, tiek Užsakovo pastebėti) NMIS ILIAS veikimo sutrikimai turi būti registruojami Paslaugų teikėjo problemų ir trikdžių registravimo sistemoje.
24. Paslaugos turi būti užsakomos el. paštu.
25. NMIS ILIAS veikimo sutrikimų prioritetai ir reakcijos laikas – laikas, per kurį Paslaugų teikėjas įsipareigoja sureaguoti į registruotą NMIS ILIAS veikimo sutrikimą ir informuoti Užsakovą apie numatomus veiksmus trikdžiui pašalinti:
25.1. I prioritetas: NMIS ILIAS nustojo funkcionuoti ir Užsakovas negali tęsti darbo. Reakcijos laikas – ne ilgiau kaip 1 darbo diena. Nustačius problemą, sutrikimo šalinimo laikas derinamas su Užsakovu, tačiau sutrikimas turi būti pašalintas ne ilgiau kaip per 2 darbo dienas nuo problemos nustatymo momento.
25.2. II prioritetas: dideli NMIS ILIAS funkcionavimo sutrikimai, dėl kurių neįmanomas sklandus NMIS ILIAS darbas, galutiniai naudotojai turi galimybę dirbti, tačiau ne visu pajėgumu. Reakcijos laikas – ne ilgiau kaip 2 darbo dienos. Nustačius problemą, sutrikimo šalinimo laikas derinamas su Užsakovu, tačiau sutrikimas turi būti pašalintas ne ilgiau kaip per 3 darbo dienas nuo problemos nustatymo momento.
25.3. III prioritetas: veiklos procesai ir NMIS ILIAS funkcionavimas paveiktas nedaug, sutrikimas nekelia grėsmės duomenims ir NMIS ILIAS funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 5 darbo dienos. Nustačius problemą, sutrikimo šalinimo laikas derinamas su Užsakovu, tačiau sutrikimas turi būti pašalintas ne ilgiau kaip per 3 savaites nuo problemos nustatymo dienos.
25.4. IV prioritetas: NMIS ILIAS optimizavimas, funkcionalumo vystymas, programinės įrangos atnaujinimų ir pataisymų diegimas – darbų atlikimo terminas derinamas su Užsakovu.
26. Užsakovo užsakomų paslaugų poreikis įforminamas užduoties formoje (1 priedas). 
27. Paslaugų teikėjas, gavęs Užsakovo užduotį, per 5 (penkias) darbo dienas pateikia Užsakovui atsakymą (2 priedas). Su atsakymu Paslaugų teikėjas turi pateikti užsakomų darbų apimčiai priskirtiems reikalavimams įgyvendinti reikalingo darbo laiko (indėlio) įvertinimą pagal kiekvieną funkcinį reikalavimą.
28. Užsakovas įvertina pateiktą Paslaugų teikėjo atsakymą ir ne vėliau kaip per 5 (penkias) darbo dienas pateikia atsakymą, ar paslaugų kaina tenkina, ar netenkina. Jei paslaugų kaina netenkina Užsakovo, gali būti vykdomos derybos dėl užsakomų darbų apimties ir Paslaugų teikėjui reikalingo darbo laiko (indėlio) įvertinimo. Po derybų Užsakovas pateikia atnaujintą paslaugų poreikį (1 priedas), o Paslaugų teikėjas pateikia atnaujintą atsakymą (2 priedas) su užsakomų darbų apimčiai priskirtiems reikalavimams įgyvendinti reikalingo darbo laiko (indėlio) įvertinimu. Derybos gali būti pakartotos daugiau nei vieną kartą.
29. Jeigu po derybų paslaugų kaina netenkina Užsakovo, jis informuoja Paslaugų teikėją apie atšaukiamą užduotį ir užsakymo procedūra nutraukiama.
30. Užsakovas, sutikdamas su Paslaugų teikėjo atsakyme nurodyta užsakomų paslaugų suteikimo data ir darbo laiko sąnaudomis, ne vėliau kaip per 5 (penkias) darbo dienas nuo Paslaugų teikėjo atsakymo gavimo patvirtina tai raštu ir ne vėliau kaip per 10 (dešimt) darbo dienų nuo Paslaugų teikėjo atsakymo gavimo suderina su Paslaugų teikėju užsakomų paslaugų suteikimo sąlygas bei pasirašo susitarimą (3 priedas). Prie susitarimo pridedamas detalus užsakomų paslaugų teikimo grafikas, išskyrus atvejus, kai susitarimo šalys susitaria kitaip.
31. Paslaugų teikėjas privalo raštu arba el. paštu derinti su Užsakovu visus užsakomų paslaugų teikimo metu priimamus projektinius sprendimus.
32. Paslaugų teikėjas, teikdamas užsakomas paslaugas, o Užsakovas, suteikdamas būtiną informaciją, turi užtikrinti, kad užsakymas būtų vykdomas pagal prieš tai suderintas sąlygas.
33. Išplėstą programinę įrangą Paslaugų teikėjas pateikia Užsakovo atsakingiems asmenims testavimui ir, jei testavimo metu nustatomos klaidos ar neatitikimai užsakyme ir kituose dokumentuose nurodytiems funkciniams reikalavimams, Paslaugų teikėjas nedelsiant (bet ne vėliau kaip per 5 darbo dienas nuo pranešimo apie nustatytas klaidas ar neatitikimus išsiuntimo Tiekėjui) turi atlikti nurodytus programinės įrangos pakeitimus bei ištaisyti nurodytas klaidas.


V SKYRIUS
GARANTINĖ PRIEŽIŪRA

34. Funkcinių galimybių plėtimo paslaugoms suteikiamas 12 mėn. garantinis laikotarpis, per kurį visi rasti trūkumai privalo būti pašalinti Paslaugų teikėjo sąskaita.

VI SKYRIUS
PASLAUGŲ TEIKIMO TERMINAS IR ATLIKTŲ DARBŲ ATASKAITOS

35. Paslaugų teikėjas kas 3 mėnesius turi parengti suvestinį atliktų darbų aktą, nurodyti 3 mėnesių laikotarpiu suteiktas NMIS ILIAS konsultavimo, problemų analizės ir klaidų taisymo, funkcinių galimybių plėtimo paslaugas, atliktą versijų atnaujinimą ir pateikti jį Užsakovui suderinti.
36. Jei ataskaitiniu laikotarpiu vyko versijos atnaujinimas, suvestiniame darbų akte turi būti pažymėtas naujos versijos įdiegimo faktas ir atnaujinti dokumentai - naudotojo vadovai, panaudojimo atvejai pateikti Užsakovui elektronine (DOCX arba PDF formato failuose) forma.




PIRKĖJAS				TEIKĖJAS

______________________________		___________________________
Mokymo ir doktrinų valdybos vadas                                         
brg, gen. Modestas Petrauskas			

A. V.				A. V.

























Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo techninė specifikacijos
1 priedas

(Užduoties formos pavyzdys)

UŽDUOTIES FORMA

	Informacinės sistemos ir jos dalies pavadinimas
	

	Užduoties Nr.
	

	Užduoties data
	

	Užduoties arba jos dalių pavadinimai*
	

	Darbo pobūdis
	

	Priedai (susiję teisės aktai ar kiti dokumentai)
	



* Rekomenduojama į vieną užduotį įtraukti vieną užduotį arba kelias jos dalis, kurios yra tarpusavyje susijusios.


UŽSAKOVAS (UŽSAKOVO atstovas)



Vardas, Pavardė, pareigos, parašas























Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo techninė specifikacijos
2 priedas

(Atsakymo formos pavyzdys)

ATSAKYMO FORMA

	Informacinės sistemos ir jos dalies pavadinimas
	

	Atsakymo Nr.
	

	Atsakymo data
	

	Užduoties Nr.
	

	Užduoties data
	

	Užduoties arba jos dalių pavadinimai
	

	Su užduoties vykdymu susijusios sistemos dalys (posistemiai, moduliai, funkcijos)
	

	Duomenų bazė
	

	Aplikacija
	

	Dokumentacija
	

	Techniniai resursai
	

	Licencijos
	

	Galimas poveikis kitiems IS komponentams (jų dalims)
	

	Su užduoties vykdymu susijusi programinė ir (ar) techninė įranga (gedimas, esamos įrangos parametrų vystymas, naujos įrangos įsigijimas)
	

	Darbo laiko sąnaudos (val.)
	

	Siūloma užduoties atlikimo ir pateikimo vertinti data
	

	Numatoma rengti dokumentacija
	



TEIKĖJAS (TEIKĖJO atstovas)

Vardas, Pavardė, pareigos, parašas







Lietuvos kariuomenės nuotolinio mokymosi informacinės sistemos ILIAS programinės įrangos paslaugų teikėjo pirkimo techninė specifikacijos
3 priedas

(Susitarimo formos pavyzdys)

SUSITARIMO FORMA

	Informacinės sistemos ir jos dalies pavadinimas
	

	Susitarimo Nr.
	

	Susitarimo data
	

	Atsakymo Nr.
	

	Atsakymo data
	

	Užduoties Nr.
	

	Užduoties data
	

	Užduoties arba jos dalių pavadinimai
	

	Su užduoties vykdymu susijusi programinė ir (ar) techninė įranga (gedimas, esamos įrangos parametrų vystymas, naujos įrangos įsigijimas)
	

	Darbo laiko sąnaudos (val.)
	

	Suderinta užduoties atlikimo ir pateikimo vertinti data
	

	Suderintas rengiamos dokumentacijos sąrašas
	

	Kita
	



Susitarimas pasirašomas dviem egzemplioriais, po vieną egzempliorių kiekvienai šaliai.


UŽSAKOVAS (UŽSAKOVO atstovas)	TEIKĖJAS (TEIKĖJO atstovas)
	
	

	
	


		

	Vardas, Pavardė, pareigos, parašas
	Vardas, Pavardė, pareigos, parašas





